b'\n_START_ARTICLE_\nTomba de corredor en tasc\xc3\xb3\n_START_PARAGRAPH_\nUna tomba de corredor en tasc\xc3\xb3 o tomba en tasc\xc3\xb3 \xc3\xa9s un tipus de tomba irlandesa amb cambra funer\xc3\xa0ria. Se\'n diuen aix\xc3\xad perqu\xc3\xa8 la cambra funer\xc3\xa0ria s\'aprima en un extrem (en general disminueix tant en al\xc3\xa7\xc3\xa0ria com en ampl\xc3\xa0ria, d\'est a oest), i fa forma de tasc\xc3\xb3 quant a l\'elevaci\xc3\xb3. L\'avantcambra se\'n separada de la zona d\'enterrament per un simple brancal, i l\'entrada, generalment, mira cap a l\'oest._NEWLINE_Una caracter\xc3\xadstica distintiva d\'aquesta mena de tombes \xc3\xa9s la doble paret de la galeria. Estaven cobertes sovint per pedres, la qual cosa podia donar-los una aparen\xc3\xa7a rodona, ovalada o en forma de "D", normalment amb una vorada, o peristil, que les envoltava. La major part n\'eren de poca al\xc3\xa7ada, en general al voltant d\'1,5 metres, i se solen trobar en vessants de muntanyes, a la part superior, vora el cim._NEWLINE_Les tombes en tasc\xc3\xb3 es van construir entre a finals del neol\xc3\xadtic irland\xc3\xa9s (ca. 3000\xc2\xa0ae) i meitat de l\'edat del bronze (entre el 2500 i  2000 ae). En la primera d\xc3\xa8cada del s. XXI es coneixien entre 500 i 550 tombes en tasc\xc3\xb3 a Irlanda, i es troben predominantment a l\'oest i nord-oest de l\'illa.'